لیز ترەس
ماری ئێلیزابێت ترەس یان لیز ترەس (لەدایکبووی ١٩ی تەممووزی ١٩٧٥)، سیاسەتوانێکی بەریتانییە، لە مانگی ئەیلول تا تشرینی یەکەمی ٢٠٢٢ سەرۆک وەزیرانی شانشینی یەکگرتووبووە، دوای ٥٠ ڕۆژ لە پۆستەکەیدا لەناو قەیرانێکی دارایی و سیاسیدا دەستی لەکارکێشایەوە، کە بووە کورتترین سەرۆکوەزیران لە مێژووی شانشینی یەکگرتوودا. لە ئەیلوولی ٢٠٢١دا تا ئەیلوولی ٢٠٢٢دا وەزیری دەرەوەی بەریتانیایابووە. پێشتریش لە چەند پوستێکی جیاوازدا لە کابینەکانی دەیڤد کامیڕۆن و تێریزا مەی و بۆریس جۆنسۆن دا بەشداری کردووە و لە ساڵی ٢٠١٠ دا ئەندامی پەرلەمانی بەریتانیایە. لە ساڵی ١٩٩٦ بووە ئەندامی پارتی پارێزگارانی بەریتانیا و لە پێش ساڵی ١٩٩٦ ئەندامی پارتی لیبرال دیموکراتی بەریتانیا بووە.

ترەس لە کۆلێژی مێرتۆن لە ئۆکسفۆرد خوێندوویەتی و سەرۆکی لیبراڵ دیموکراتەکانی زانکۆی ئۆکسفۆرد بووە. لە ساڵی ١٩٩٦ ھەم زانکۆی تەواو کردووە و ھەم پەیوەندی بە پارتی پارێزگارانەوە کردووە. لە کۆمپانیای شێڵ و کەیبڵ و وایەرلێس کاری کردووە، ھەروەھا جێگری بەڕێوەبەری دامەزراوەی توێژینەوەی ڕیفۆرم بووە. ترەس لە ھەڵبژاردنی گشتی ساڵی ٢٠١٠ بۆ باشووری ڕۆژئاوای ناوچەی نۆرفۆلک ھەڵبژێردرا. وەکو ئەندامێکی پشتەوەی ناو پەرلەمان داوای چاکسازی لە چەندین بواری سیاسەتدا کرد لەوانە چاودێری منداڵان، پەروەردەی بیرکاری و ئابووری. گرووپی بازاڕکردنی ئازادی لە پەرلەمانتارانی پارتی پارێزگاران دامەزراند و ژمارەیەک توێژینەوە و کتێبی نووسیوە یان ھاوبەشی نووسیوە، لەوانە دوای ھاوپەیمانی (٢٠١١) و بەریتانیای بێ زنجیرە (٢٠١٢).

ترەس لە ساڵی ٢٠١٢ تا ٢٠١٤ وەک جێگری وەزیری دەرەوە لە پەرلەمان بۆ چاودێری منداڵان و پەروەردە کاری کردووە، پێش ئەوەی لەلایەن سەرۆک وەزیران دەیڤید کامیرۆنەوە وەک وەزیری دەرەوە بۆ ژینگە و خۆراک و کاروباری گوندەکان لە گۆڕانکارییەکانی کابینەکەی ساڵی ٢٠١٤دا دەستنیشان بکرێت بۆ کابینەکە. ھەرچەندە لایەنگری ھەڵمەتی بەریتانی بەھێزتر بوو لە ئەورووپا بۆ مانەوەی بەریتانیا لە یەکێتی ئەورووپا لە ڕیفراندۆمەکەی ساڵی ٢٠١٦، بەڵام دوای ئەنجامەکە پشتگیری لە دەرچوونەکە (برێکزیت) کرد.

لە ١٠ی تەممووزی ٢٠٢٢ ترەس لە ھەڵبژاردنی سەکردایەتی پارتی پارێزگاران بۆ جێگرتنەوەی بۆریس جۆنسۆن  سەرۆکی پارتەکە خۆی کاندید کرد، بەڵێنی دابوو ئەگەر سەرکەوتووبێت ڕێژەی باج کەم دەکاتەوە و وەک کەسێکی پارێزەر حوکوم دەکات، لە ٥ی ئەیلوولی ٢٠٢٢، تروس بە کۆکردنەوەی ٨١٣٢٦ دەنگ، سەرکەوتنی بەدەستھێنا و بە سەرۆکی پارتی پارێزگاران ھەڵبژێردرا.

لە ٢٠ی تشرینی یەکەمی ٢٠٢٢، بەهۆی قەیرانە سیاسی و ئابوورییەکان ئەو ڕەخنە زۆرانەی لەلایەن هاوڵاتیانی وڵاتەکەیەوە لێدەگیرا، تروس نامەی دەست لەکارکێشانەوەی خۆی لە پۆستی سەرۆک وەزیران پێشکەش کرد دوای 44 ڕۆژ لە مانەوەی لەو پۆستە، بەمەش دەبێتە کورتترین ماوەی دەسەڵاتی سەرۆک وەزیران لە مێژووی بەریتانیادا.

سەرچاوەکان 

لەدایکبووانی ١٩٧٥
ئەنگلیکانەکانی ئینگلیز
زیندووان
دەرچووانی کۆلێژی مێرتن، ئۆکسفۆرد
وەزیرانی دەرەوەی ژن
سەرۆک وەزیرانی شانشینی یەکگرتوو
ژنانی سەرۆک وەزیر
سیاسەتوانانی بەریتانی